На основу члана 37 Статута града Ниша ("Службени лист града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2019. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног музеја Ниш за 2018. годину, број 02 бр. 212/1-19 од 20.03.2019. године, који је Одлуком број 02 бр. 212/2--19 од 20.03.2019. године, усвојио Управни одбор Установе.

 II Решење доставити Народном музеју Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе, на седници одржаној 20.03.2019. године, усвојио је Извештај о раду и пословању Народног музеја Ниш за 2018. годину, број 02 бр. 212/1-19 од 20.03.2019. године, Одлуком број 02 бр. 212/2-19 и доставио га Секретаријату за културу и информисање на даље поступање.

Народни музеј Ниш у 2018. години повећао је своју активност, која надилази регионални карактер. Посебну пажњу је усмерио на заштиту и стручну обраду археолошких збирки, али и изложбени и друге стручне пројекте којима се научној и културној јавности представио. Проблем депоа, и уопште проблем смештаја Народног музеја и даље је горући проблем ове установе културе.

Капитални пројекат у 2018.години биле су активности у оквиру пројекта Градови у фокусу, са циљем свеобухватног уређења археолошког налазишта Медијана и стварање услова за доступност посетиоцима. У току протекле године започета је реализација четири сталне поставке и то у издвојеном простору:-књижевно меморијална поставка Стеван Сремац и Бранко Миљковић, стална поставка у згради Музеја на Археолошком локалитету Медијана, стална поставка у Логору на Црвеном крсту и поставка у Галерији Синагога. Поред ових поставки стратешки пројекат је фазна реализација Праисторијског археолошког парка на локалитету Велика Хумска чука. Поводом сто година од завршетка Великог рата и пробоја Солунског фронта (1918-2018) реализоване су потребне припреме за одржавање научног скупа са департманом за историју Филозофског факултета под насловом Мемоарски записи и ратни дневници о Великом рату.

Реализовано је укупно 15 изложби. Народни музеј изложио је репрезентативне предмете из античке и збирке у склопу одржавања међународне конференције ЛИМЕС у галерији САНУ у Београду.

 Број посетилаца на свим објектима у музеју у протеклој години забележио је раст од 2,5 пероцената, док је број посетилаца у односу на 2015.годину порастао за 55,2 процента.

Имајући у виду да је Извештај о раду и пословању Народног музеја Ниш за 2018. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

 Небојша Стевановић